MUNICIPIUL  CRAIOVA  
CONSILIUL LOCAL AL MUNICIPIULUI  CRAIOVA
HOTĂRÂREA  NR.282
privind cumpărarea (achiziționarea) de către municipiul Craiova, a imobilului - teren situat în municipiul Craiova, Calea Bucureşti, nr. 91 C, înscris in Cartea Funciară nr. 242282 UAT Craiova
Consiliul Local al Municipiului Craiova, întrunit în şedinţa ordinară din data de 28.05.2026;
           Având în vedere referatul de aprobare nr.174711/2026, raportul nr.174835/2026 al Direcţiei Patrimoniu și raportul de avizare nr.177355/2026 al Direcției Juridice, Asistență de Specialitate și Contencios Administrativ prin care se propune cumpărarea (achiziționarea) de către municipiul Craiova, a imobilului-teren situat în municipiul Craiova, Calea Bucureşti, nr. 91 C, înscris in Cartea Funciară nr. 242282 UAT Craiova și avizele nr.17/2026 al Comisiei I - Buget Finanţe, Studii, Prognoze şi Administrarea Domeniului, nr.15/2026 al Comisiei III - Servicii Publice, Liberã Iniţiativã şi Relaţii Internaţionale și nr.21/2026 al Comisiei V - Juridică, Administraţie Publică şi Drepturi Cetăţeneşti;  


 În conformitate cu prevederile Legii cadastrului și a publicității imobiliare nr.7/1996, republicată;
În temeiul art.129 alin.2 lit.c, art.139 alin.2, art.154 alin.1 și art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;

HOTĂRĂŞTE:

Art.1.Se aprobă cumpărarea (achiziționarea) de către municipiul Craiova, a imobilului-teren, în suprafață 106,40 mp din acte şi 106 mp din măsurători, situat în municipiul Craiova, Calea Bucureşti, nr. 91C, înscris Cartea Funciară nr. 242282 UAT Craiova, identificat conform planului cadastral – anexa nr.1 parte integrantă la prezenta hotărâre şi planului de ansamblu – anexa nr.2 parte integrantă la prezenta hotărâre.
 Art.2. Prețul de pornire al negocierii se stabileşte pe baza raportului de evaluare care se  supune aprobării Consiliului Local al Municipiului Craiova.
 Art.3. Se împuternicește Primarul Municipiului Craiova să desemneze comisia de negociere și să reprezinte municipiul Craiova la Oficiul de Cadastru și Publicitate Imobiliară Dolj și în fața notarului public, în vederea îndeplinirii condițiilor de publicitate imobilară prevăzute de lege.
 Art.4. Cheltuielile ocazionate pentru perfectarea actelor notariale și efectuarea procedurilor de publicitate imobiliară prevăzute de lege vor fi suportate de către municipiul Craiova.

 Art.5. Primarul Municipiului Craiova, prin aparatul de specialitate: Compartimentul Administraţie Publică Locală și Relaţii cu Consiliul Local şi Direcţia Patrimoniu vor aduce la indeplinire prevederile prezentei hotarari. 

